Scene terifiante la Moscova, după atentat. "Multe mame au fost găsite moarte ţinându-şi copiii la piept"
Scene terifiante au fost relatate de martori în atacul de la Moscova. "Multe mame au fost găsite moarte ţinându-şi copiii la piept", au spus surse din forțele rusești de securitate.
28 de persoane decedate în atacul de la Moscova au fost găsite într-o toaletă, iar 14 pe o scară la Crocus City Hall, transmite Agenţia Reuters, care citează Baza, un post de ştiri despre care afirmă că are contacte bune în cadrul securităţii ruseşti şi al forţelor de ordine.
"Multe mame au fost găsite moarte ţinându-şi copiii la piept", a precizat sursa menţionată.
Bilanţul atacului sângeros de la Moscova a ajuns la 115 morţi, iar atacul a fost revendicat de organizaţia teroristă Stat Islamic.